**Referat af skolebestyrelsesmøde**

**Dato:**

Torsdag den 25. april, klokken 16.30 – 18.30

**Deltagere:**

Bente Brandstrup

Erik Svedborg

Anett Nagel Hansen

Miguel Svane

David Wulf-Andersen (Referent)

**Afbud fra:**

Jeppe,Sonny Kraack, Lars Albrechtsen, Helle Pedersen, Dorte Hare (suppl.) og Stefan Wilkens

1. **Orientering fra Formanden og fra Skolelederen**

Der blev vedtaget at flytte bestyrelsens afsluttende sommermøde fra 13. juni til 6. juni.

Bente har oplevet en stille periode i både Børn og Forældre og i sit arbejde i skolens bestyrelse.

Der er ansat en ny naturfagslærer på skolen, Berit Eriksen, der hidtil har varetaget stillingen i en midlertidig ansættelse. Skolen vil gerne prioritere det faglige indhold for vores ældste elever og Berit kan varetage undervisning og prøveføring i både biologi, geografi, matematik og fysik/kemi.

Der er ansat en pædagogmedhjælper til en specifik, tidsbegrænset stilling i afdeling D. Det er en undtagelse at ansætte uuddannet personale, men gav god mening i netop denne situation.

Skolen har haft en rigtig god udviklingsdag med Rævebakkeskolen og Ungdomsskolen, hvor der blev lavet vision og handleplan for de tre skolers samarbejde. Miguel vil præsentere på bestyrelsesmøde i juni.

Miguel er kommet godt ind i samarbejdet med vores nye skolechef. Det bliver et tema at sikre, at vi bliver meget målrettede omkring udslusningen til almenskoleområdet. Der vil blive arbejdet med vores resursemodel, med sigt på forenkling. Skolechefen er opmærksom på finansieringen af vores dagtilbudsafdeling er uigennemskueligt skruet sammen.

1. **Nyt fra Skellerup (v. Stefan - Landsbyråd og Borgerforeningen)**

Stefan var fraværende, men havde sendt lidt nyheder:

Borgerforeningen arbejder på at afholde årets sommerfest på skolens arealer – der er endnu ikke afklaring. Der bliver opsat motionsredskaber ved klubhuset ved hallen, som skolen er velkommen til at bruge.

1. **Nyt fra Elevrådets arbejde, v. David**

Vi har haft besøg af skolernes fælleselevråd, der fortalte om deres arbejde i almindelighed og særligt omkring deres bud på fremtidens folkeskole.

1. **Evaluering af Årsmøde 2019 + nye bestyrelsesmedlemmer i stedet for Lars og Helle.**

Vi var knapt 40 deltagere, hvoraf 17 var forældre. Det er forholdsvis mange penge at bruge på få deltagere. Bestyrelsen vil gerne lave et arrangement der tiltrækker flere.

Bestyrelsen overvejede muligheden for et åbent hus-arrangement, måske som en skole-lørdag, med aktiviteter arrangeret af personale og elever. Bestyrelsens årsmøde skulle lægges i forbindelse med dagen.

Ledelsen tager det med i MED-udvalget. Punktet bliver taget op på næste møde.

Bestyrelsen fik fire nye medlemmer på mødet. Opdateret medlemsliste bliver offentliggjort på hjemmesiden efter sommerferien.

Det blev vedtaget at alle inviteres til første møde efter sommerferien, hvor bestyrelsen konstitueres.

1. **Princip for skole-hjemsamarbejde til vedtagelse. (Bilag vedlagt).**

Principperne blev vedtaget og bliver en del af vores forståelsesmappe og dermed retningslinjerne for hvordan skole/hjem-samarbejdet skal gribes an.

1. **Udslusning – data. Hvad tænker vi om udslusninger og skoleafprøvninger. Skal bestyrelsen danne et princip? (Bilag for procedure vedlagt).**

Den beskrevne arbejdsprocedure skal ophæves til et princip. Forældrene skal tilføjes under punkt 3. og der skal tilføjes et punkt 5. der beskriver udslusningsproceduren.

Der tilføjes desuden en indledning med henvisning til skolens målsætning omkring udslusning.

Miguel og David arbejder videre med formuleringen, der præsenteres på næste møde.

På næste møde skal vi endvidere evaluere årets udslusninger med data.

* **Skoleårets planlægning**

Ledelsen vil i det kommende skoleår fokusere på PLF (pædagogiske læringsfællesskaber). Ledelsen vil gerne tæt på praksis og være aktive sparringspartnere på pædagogik og undervisningspraksis.

* **Om antal stillinger**

Skolen har, på nuværende tidspunkt, ca. 112 børn visiteret til det kommende år - med de fem dagbehandlingsbørn. Det betyder et uændret antal stillinger og en økonomi der kommer til at ligne indeværende år.

* **Om lejrskole-dage**

Lige nu regner skolen på hvad det vil koste at øge fra fem til seks lejrskoledage. Dagene er værdifulde i skolens pædagogiske arbejde. Den ekstra dag giver god mulighed for at dele dagene i to ture. Bestyrelsen er positive overfor en øget investering i lejrskoledage.

* **Dags- og skemastrukturen**

Dagsstrukturen vil fortsat overvejende bestå af skoleundervisning om formiddagen og socialpædagogiske læringsaktiviteter om eftermiddagen. Som noget nyt vil vi forsøge at tilknytte faglærerne til kun to team, for at sikre muligheden for relationsdannelse og bedre arbejdsmiljø for vores faglærere.

Håndværk og design bliver et obligatorisk prøvefag i 8. klasse. Vi arbejder på en struktur og form der giver bedst mulig mening for vores elever – fokus kunne meget vel være på erhvervsretning og en praktisk tilgang til flere skolefag. David arbejder på sagen.

* **Ansættelse af ny serviceleder og familievejleder**

Vores serviceleder går på pension og der skal ansættes en ny. Der vil blive tale om en besparelse, således at vi fremover kun har én servicemedarbejder. Vi stiler efter samtaler d. 28. maj. Dorte (kontor), Erik, Mikael (AMR) og Miguel udgør ansættelsesudvalget.

Der skal ansættes en ny familievejleder. Vi vil gerne være brede i baggrunden, så både pædagoger, lærere og psykologer har mulighed for at søge. Der vil være vægt på behandlingsmæssig erfaring/uddannelse. Vi stiler mod samtaler d. 11. juni, om formiddagen. Ansættelsesudvalget består af Rikke, Jeppe (TR for lærerne),Miguel, Kate (TR for pædagogerne) og Bente.

* **Opsamling af punkter til næste møde d. 6. juni**

Udslusning – data og evaluering

Princip for udslusning – opdateret tekst

Opsamling på lejrskoledage

Planlægning af Åbent Hus/årsmøde

Skolebestyrelsesarbejdet i de kommende år.

1. **Evt.**